Викитеке

Виките́ке () — эрыкан книгагудо — «Викимедиа» коммерцдыме фондын проектше. Яра шарлыше, тӱрлӧ йылме дене возалтше текст-влакым ик вере погашлан негызлалтын. Проект шке пашажым 20 Пеледыш 2003 ийыште тӱҥалын. http://www.wikisource.org интернет-адрес дене верланен. Сервер-влак Майами олаште верланеныт. «Викитеке» мут мучаш «библиотека» мутын мучашыжым налын; савыкталтше книга, журнал, газет-влакым арален кодымо вер семын Викитекым аклаш лиеш.

Правам аралымаш
 Тӱҥ статья (рушла): Викитека: Авторские права

Кеч-могай возымашым Викитекыш вераҥдаш огеш лий. США-се да Флорида сайтысе тӧртык-влак почеш тиде текстым кеч кӧ кучылт кертшаш, тыгакак Россий Федерацийысе тӧртык-влак почеш нине текст-влак эрыкан лийшаш улыт. Автор-права шотышто Викитеке шке тӱткын эскера.

Мом Викитекыште савыктыман
 Автор-влак ончыч шке текстыштым савыктеныт гын веле. Викитекыште тыршыше-влакын возымыштым Викитекышке савыктыман огыл.
 Оригинал текст гыч кусарымашым. Кусарыше семын Викитекыште тыршыше-влакат лийын кертыт.
 Уло калык кӱкшытан але кугыжаныш кӱкшытан историй документ-влакым
 Викитекыште савыктыме автор-влакын произведений спискыштым.

Тыгак, тиддеч ончыч савыктыме публикаций гыч иктаж-могай ужашым савыкташ лиеш:
 Математик данныйым, формулым, таблицым. 
 Программе-влакын тӱҥалтыш кодшым. 
 Статистик иктешлымашым (сайлымаш иктешлымашым, мутлан).

Марий Викитеке
Марла возымо икымше текстым Викитекышке 2013 ий тӱҥалтышыште савыктыме. Тиде Чавайнын «Ото» почеламутшо лийын. http://www.wikisource.org порталыште марий йылме дене  лаштык уло. Но ик лаштык - кажне гана ик произведенийлан ок шотлалт. Кужу произведений-влакым, мутлан, Чавайнын «Элнет» романжым икмыняр ужашлан шелме. Кажне ужаш - посна лаштыкыште. Тыге лудашат йӧнанрак, савыкташат куштылгырак. Марий Викитекыште текст-влакым вераҥдыме годым кажне текстшым «Meadow Mari» категорийыш пуртыман.

Категорий:Викимедиа проект-влак
Категорий:Книгагудо-влак
Категорий:Вики-проект-влак